आज सजेगा खाटू नरेश का दरबार
श्रीश्याम मंडल रांची के तीन दिवसीय फाल्गुन सतरंगी महोत्सव के अवसर पर शनिवार को खाटू नरेश की भव्य शोभायात्रा निकली गई। अग्रसेन पथ स्थित श्री श्याम मंदिर से गाजे-बाजे के साथ शोभायात्रा निकली और नगर भ्रमण कर वापस मंदिर पहुंची। मंदिर में खाटू नरेश के पूजित शीश को विराजित कर महाआरती की गई। आठ मार्च मंदिर में खाटू नरेश का भव्य दरबार सजेगा। रात 10 बजे से धूमधाम से महोत्सव मनाया जाएगा। मंडल के अध्यक्ष सुरेश पोद्दार ने गणेश पूजन पूजन कर महोत्सव की शुरुआत करेंगे। केसरिया होली खेली जाएगी। संगीतमय जागरण होगा।
महोत्सव के पहले दिन खाटू नरेश को नगर भ्रमण कराने मंदिर से निकली शोभायात्रा में पारंपरिक राजस्थानी वेषभूषा में 501 महिलाएं और युवतियां नंगे पांव श्री श्याम प्रभु के पवित्र निशान लेकर चल रही थीं। पहली बार शोभायात्रा में बच्चे भी मोर पंखों से सजे ध्वजों के साथ नंगे पांव शामिल हुए। शोभायात्रा का मुख्य आकर्षण रथ पर विराजित श्री श्याम प्रभु की मनोहारी झांकी थी। भजन-कीर्तन में श्री श्याम प्रभु का गुणगान करते मंडल के पदाधिकारी और सदस्य लोगों का ध्यान आकृष्ट कर रहे थे। शोभायत्रा बंशीधर अडूकिया रोड, बड़ा लाल स्ट्रीट, जैन मंदिर रोड, शहीद चौक से कुंज लाल स्ट्रीट से वापस मंदिर पहुंची।
शोभायात्रा में 501 महिलाओं के साथ युवतियां और बच्चे नंगे पांव श्री श्याम प्रभु के पवित्र निशान लेकर चल रही थीं।
श्री श्याम मंदिर को आकर्षक ढंग से सजाया गया है। आठ मार्च को रात 10 बजे गणेश पूजा होगी। इसके बाद अखंड ज्योत के साथ फाल्गुन सतरंगी महोत्सव की शुरुआत होगी। श्री श्याम प्रभु के शीश को नयनाभिराम झांकी के रूप में दरबार में सजाया गया है। उन्हें सवामणी और छप्पन व्यंजनों का भोग लगाया जाएगा। भजनों की गंगा प्रवाहित होगी। कार्यक्रम में सुरेश पोद्दार, गोपीकृष्ण ढांढ़निया, रमेश सारस्वत, बृज मोहन पोद्दार, ओम जोशी, मनोज सिंघानियां, प्रमोद बागडिय़ा, अशोक लाठ, नितेष केजरीवाल, त्रान प्रकास बागला, मनोड ढांढनिया आदि शामिल हुए।
hin_Deva hin_Deva hin_Deva hin_Deva hin_Deva